लाङटाङ उपत्यकामा घोडा तबेला वरिपरिको वातावरणमा पर्यटकहरूले प्रशस्त आनन्द प्राप्त गर्छन् । तिब्बतसँग सिमाना जोडिएको लाङटाङ लिरुङ हिमाल समुद्री सतहबाट ७ हजार २ सय ४६ मिटरको उचाइमा रहेकाले यो क्षेत्र हिउँ खेल्न उपयुक्त मानिन्छ । स्याफ्रुबेसीबाट पैदल यात्रा गरेर पुगिने लाङटाङका लागि ८ देखि १० दिनको प्याकेज उपयुक्त हुन्छ । यात्राका क्रममा बाटोमा प्रशस्त टी हाउस लजहरू भेटिन्छन् । क्याम्पमा बस्नुभन्दा टी हाउस लजमा बस्नु सुरक्षित तथा कम खर्चालु हुन्छ । राष्ट्रिय निकुञ्ज क्षेत्र भएकाले त्यहाँ ठूला होटलहरू छैनन् ।
